A BIZOTTSÁG HATÁROZATA
(2009. december 17.)
a Bulgária és Románia csatlakozási okmányának VI. mellékletéhez tartozó függelék egyes bolgár tejfeldolgozó létesítmények tekintetében történő módosításáról
(az értesítés a C(2009) 10048. számú dokumentummal történt)
(EGT-vonatkozású szöveg)
(2009/994/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel Bulgária és Románia csatlakozási okmányára és különösen annak VI. melléklete 4. fejezete B. szakasza f) bekezdésének első albekezdésére,
mivel:
(1)
Bulgária és Románia csatlakozási okmánya átmeneti időszakokat biztosított Bulgária számára annak érdekében, hogy egyes tejfeldolgozó létesítmények megfeleljenek az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (1) követelményeinek.
(2)
Bulgária garanciákat adott arra vonatkozóan, hogy harminckilenc tejfeldolgozó létesítmény lezárta a korszerűsítési folyamatot, és jelenleg már teljes mértékben megfelel az uniós jogszabályoknak. E létesítmények közül huszonhétnek engedélye van arra, hogy az uniós követelményeknek megfelelő és nem megfelelő nyers tejet fogadjon és dolgozzon fel elkülönítés nélkül. Ezeket a létesítményeket fel kell venni a VI. melléklet függelékének I. fejezetében található listára.
(3)
Az egyik létesítmény engedéllyel rendelkezik megfelelő és nem megfelelő nyers tej fogadására és elkülönítés nélküli feldolgozására, ezért szerepel a VI. melléklet függelékének I. fejezetében szereplő listán. Mivel a létesítmény már csak megfelelő nyers tejet dolgoz fel, törölni kell az említett listáról.
(4)
Egy másik létesítmény engedéllyel rendelkezik megfelelő és nem megfelelő nyers tej fogadására és külön gyártósorokon történő feldolgozására, ezért szerepel a VI. melléklet függelékének I. fejezetében szereplő listán. Mivel a létesítmény már csak megfelelő nyers tejet dolgoz fel, törölni kell az említett listáról.
(5)
A Bulgária és Románia csatlakozási okmányának VI. mellékletéhez tartozó függeléket tehát ennek megfelelően módosítani kell.
(6)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A Bulgária és Románia csatlakozási okmányának VI. mellékletéhez tartozó függeléket e határozat mellékletének megfelelően módosítani kell.
2. cikk
Ennek a határozatnak a tagállamok a címzettjei.
Kelt Brüsszelben, 2009. december 17-én.